钦定古今图书集成/明伦汇编/氏族典/第059卷 > 徐舟
## 钦定古今图书集成/明伦汇编/氏族典/第059卷 > 徐舟

按《曹州志》。“舟字楫之，号元献，成化进士，授行人，拜监
察御史，巡视直隶、山陜盐政。寻以参赞军务，从兵部
尚书项忠征满俊有功，还京，巡光禄寺，劾汪直不法。
督学畿内，又掌京畿道，疏论时宰。及内宠声振朝廷
以知兵出为四川叙泸兵备按察司副使。会诸蛮刘
五等作乱，督兵奋击，多有斩获，馀众解散。岁饥，令有”
司便宜赈济，全活甚众。未几，敕同彰武伯李震抚谕
琉球使。旋协征西番毛里孩，败之；以功最，超擢少司
马，仍督军务。差户部赏军主事李梦旸赍敕赐之舟
以内艰奔赴，不拜。既而宣征凤凰山叛首王猱头，复
哀疏辞免。服阕，又宣征燕儿岭，以疾乞休。